Document ID: 32014R1076

IZVEDBENA UREDBA KOMISIJE (EU) št. 1076/2014
z dne 13. oktobra 2014
o izdaji dovoljenja za pripravek, ki vsebuje izvleček z aromo dima „2b0001“, kot krmnega dodatka za pse in mačke
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za dodatek, sestavljen iz pripravka z izvlečkom z aromo dima, kot je opredeljen v Prilogi k tej uredbi. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(3)
Navedeni zahtevek zadeva dovoljenje za pripravek iz Priloge kot krmnega dodatka za pse in mačke in njegovo uvrstitev v kategorijo dodatkov „senzorični dodatki“ in funkcionalno skupino „aromatične snovi“.
(4)
Evropska agencija za varnost hrane („Agencija“) je v mnenju z dne 24. maja 2012 (2) navedla, da dodatek, opredeljen v Prilogi, pod predlaganimi pogoji uporabe v krmi nima škodljivega vpliva na zdravje živali in ljudi ali okolje. Agencija je ugotovila, da ker se ta izvleček z aromo dima uporablja v živilih kot aroma dima, njegova funkcija v krmi pa je v bistvu enaka tisti v živilih, ni potrebno dodatno dokazovanje učinkovitosti.
(5)
Agencija je navedla, da je ta dodatek prvotno opredeljen s proizvodnim postopkom in mešanico vrst lesa, iz katerih je pridobljen, zato je treba v prilogi natančno opredeliti proizvodni postopek in mešanico vrst lesa za zagotovitev, da se na trg dajejo le arome dima, proizvedene s takim proizvodnim postopkom.
(6)
Navedla je tudi, da ne bo varnostnih tveganj za uporabnike, če bodo sprejeti ustrezni zaščitni ukrepi. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
(7)
Ocena pripravka iz Priloge kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo pripravkov, ki vsebujejo izvleček z aromo dima, kakor so opredeljeni v Prilogi k tej uredbi.
(8)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
Pripravek, ki je opredeljen v Prilogi in spada v kategorijo dodatkov „senzorični dodatki“ in funkcionalno skupino „aromatične snovi“, se dovoli kot dodatek v prehrani živali v skladu s pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2014

Labels: 0
3
17
6